Cosatu dreig met landboustakings in die Wes-Kaap - Maroela Media
Werkers betoog in Swellendam tydens onluste in die Wes-Kaap in November 2012. Foto: Nardus Engelbrecht/SAPA
"Daar sal 'n algemene staking regoor die Wes-Kaap plaasvind indien ons nie die maatskaplike kwessies, naamlik opvoeding, openbare vervoer, elektrisiteitskoste, bendebedrywighede en ander soortgelyke kwessies, kan aanspreek wat werknemers raak nie," het hy gesê. "Daar moet 'n gesprek plaasvind met die provinsiale regering, die stad Kaapstad, die munisipaliteite, die arbeidsbeweging en die algemene burgerlike samelewing."
Ehrenreich sê Cosatu se geaffilieerde vakbonde sal oortuig word om die staking op te skort indien beamptes 'n bereidwilligheid toon om te vergader, die kwessies te bespreek en in vennootskap saam te werk. Hy waarsku ook oor verdere provinsiale stakings in die landbousektor.
Plaasdorpe regoor die provinsie is tussen November en Februarie tot stilstand gedwing weens betogings deur werknemers oor swak lone en beweerde strawwe lewensomstandighede.
Die betogings het daartoe gelei dat Mildred Oliphant, minister van arbeid, bepaal het dat die minimum dagloon tot R105 verhoog moet word nadat daar met boere en werknemers vergader is.
Ehrenreich sê hulle het lesse geleer uit die laaste staking. "Die laaste staking was nie regtig onwettig nie, maar ongereguleerd. Ons het nie die prosedure gevolg nie," het hy gesê.
Cosatu sal vervolgens landboustakings kragtens artikel 77 van die Wet op Arbeidsverhoudinge uitvoer. Dié artikel bied aan werknemers die reg om teen hul sosio-ekonomiese belange te betoog, dit te bevorder of te verdedig. Volgens die wet moet die Raad op Nasionale Ekonomiese Ontwikkeling en Arbeid seker maak dat die partye vergader om 'n ooreenkoms te bereik. "Boonop bied artikel 77 ons die voordeel dat, indien 'n ooreenkoms in die landboubedryf nie bereik word nie, 'n nasionale staking kan volg," het Ehrenreich bygevoeg.
Hy sê meer besonderhede sal binne die volgende twee weke tydens 'n nasionale konferensie aan die lig kom.
"Ons wil almal seker maak dat Suid-Afrika aanloklik bly vir beleggers, maar die spanning ondermyn die vooruitsigte vir Suid-Afrika om 'n stabiele belegging in die langtermyn te wees," het hy gesê ná 'n vraag of die stakings beleggers se vertroue sal beïnvloed.
Ehrenreich sê loononderhandelinge en nywerheidsontwikkelingsplanne skep 'n omgewing waar beleggers "gerus gestel word" deur langtermynstabiliteit.
Hoekom verklaar Tony "Gatkrap" nie maar 'n oorlog teen witboere sodat hy sy gat kan sien nie!!!
Mens kan sien daar is alweer 'n verkiesing aan die kom, en Zume & Kie gebruik vir Cosatu as hulle spreukbuis omdat hulle te ruggraatloos is om dit self te doen.